**ОБЩИНА ГАБРОВО ОБЯВЯВА ПРИЕМ НА ЗАЯВЛЕНИЯ ОТ ЛИЦА, КАНДИДАТИ ЗА ВКЛЮЧВАНЕ В МЕХАНИЗМА ЗА ЛИЧНА ПОМОЩ**

**Община Габрово обявява прием на заявления от лица, кандидати за включване в Механизма за лична помощ, която ще се предоставя от 1 септември 2019г. по реда на Закона за личната помощ.**

Право на включване в Механизма за лична помощ имат:

* Лицата с право на чужда помощ и определени 90 и над 90% трайно намалена работоспособност или вид и степен на увреждане;
* Децата с право на чужда помощ с определени 50 и над 50% вид и степен на увреждане или степен на трайно намалена работоспособност;
* Децата без право на чужда помощ с определени 90 и над 90% вид и степен на увреждане или степен на трайно намалена работоспособност.

Заявлението е по образец и може да бъде получено в Центъра за услуги и информация на гражданите или може да бъде изтеглено от тук.

Към заявлението се прилага направление, издадено от Дирекция „Социално подпомагане“ с определен брой часове за лична помощ, индивидуални за всяко лице/дете.

Предоставянето на помощта ще започне, считано от 1 септември 2019г. Заявления за включване в механизма ще се приемат и след тази дата.

За допълнителна информация: 066/ 818-442; 066/818 - 399.